આ ઘટના ઉત્તર પ્રદેશના કુશીનગરમાં બની. આ એ જ જગ્યા છે જ્યાં ભગવાન ગૌતમ બુદ્ધનું પરિનિર્વાણ થયું હતું. દુનિયાભરના લોકો કુશીનગરમાં બુદ્ધે પ્રબોધેલા સાચા ધર્મનાં દર્શન કરવા આવે છે. ૨૦૧૭માં, આઝાદીનાં ૭૧ વર્ષ પછી અને ડૉ. આંબેડકરની ૧૨૫મી જન્મજયંતીના વર્ષમાં જે રાજ્યની ૨૮ ટકા વસ્તી દલિતોની હોય ત્યાં દલિતોનું આવું જાહેરમાં ધોળા દહાડે અપમાન કરે, તે મુખ્યમંત્રી જે રાજકીય પક્ષમાંથી આવે છે તેનો સાચો પરિચય છે. તેઓ ભારતમાંથી આભડછેટ દૂર કરવામાં કેટલા સમર્પિત છે તેનો પરિચય છે.